Diari Oficial de la Generalitat Valenciana


Sumari del DOGV 7115, del 20-09-2013 (2013/8925)

Notificació de la sentència dictada en el juí verbal número 2679/2010.
----------------------------------------------------------------------

### Dades del document

Número de DOGV
:   7115

Data del DOGV
:   20-09-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/8925


Organisme emissor
:   Jutjat de Primera Instància Número 2 de Benidorm

Tipus de document
:   Edicte

Notificació de la sentència dictada en el juí verbal número 2679/2010. [2013/8925]  
Juí verbal 002679/2010   
Part demandant: Comunitat de Propietaris Edifici Sierra Bernia.   
  
Part demandada: Ruoping Wang i Xiaofeng Yang.   
Sobre: verbals de propietat horitzontal.   
Secretària titular: María Engracia Román Ivorra.  
En el juí a què es fa referència s'ha dictat la resolució que té el text que, literalment, és com seguix:  
«Sentència número 363/2012  
Benidorm, 31 d'octubre de 2012  
José Francisco Bernal Alcover, magistrat jutge titular del Jutjat de Primera Instància número 2 de Benidorm i partit, he vist estes actuacions de juí verbal número 2679/2010, seguides a instàncies de la Comunitat de Propietaris de l'Edifici Sierra Bernia de Benidorm, representada pel procurador dels tribunals Vicente Bardisa Juan i assistida pel lletrat Raúl F. Hortelano Carrillo, contra Ruoping Wang i Xiaofeng Yang, en situació processal de rebel·lia, sobre la reclamació d'una quantitat.  
  
  
Antecedents de fet  
Primer. El procurador dels tribunals Vicente Bardisa Juan, en el nom i la representació processal acreditada de la Comunitat de Propietaris de l'Edifici Sierra Bernia de Benidorm, va formular, amb data 28 de desembre de 2010, una demanda de juí verbal, contra Ruoping Wang i Xiaofeng Yang, per a reclamar la suma de 2.594,91 euros, que, una vegada va correspondre per torn a este Jutjat, es va admetre a tràmit i va ser registrada com a actuacions de juí verbal número 2679/2010, en les quals es va assenyalar el dia 30 d'octubre de 2012 per a la celebració del juí amb la citació de totes les parts.  
Segon. A l'acte de juí va comparéixer únicament l'actora, representada pel seu president, amb la seua representació processal i assistència lletrada; però no ho van fer així els demandats, que van ser declarats en situació processal de rebel·lia; i la compareixent va al·legar tot allò que va considerar convenient, proposant la prova de què intentava valdre's, que, després que va ser admesa la declarada pertinent, va ser practicada amb el resultat que es pot veure en les actuacions, les quals van quedar vistes per a sentència.  
Tercer. En la tramitació d'este procediment s'han observat les prescripcions legals.  
  
Fonaments de dret  
Primer. La Comunitat de Propietaris de l'Edifici Sierra Bernia de Benidorm exercix contra els demandats Ruoping Wang i Xiaofeng Yang una acció de reclamació de la suma de 2.594,91 euros en concepte de quotes produïdes i impagades per despeses de la comunitat de propietaris fins al dia 30 de juny de 2010, en què al·lega en síntesi que: els demandats són titulars de l'apartament del bloc II, 16é, porta 61, garatge A-91, traster A-71 i traster A-72 de la Comunitat de Propietaris de l'Edifici Sierra Bernia de Benidorm, i deuen a esta, per despeses comunes, derrames i recàrrecs, la suma total de 2.594,91 euros, en data 30 de novembre de 2010; i després d'al·legar els fonaments de dret que estima aplicables, acaba sol·licitant que es dicte una sentència per la qual es condemne els demandats a pagar a l'actora la suma indicada, més els interessos legals i les costes processals, així com a pagar les altres quotes de la comunitat que es produïsquen i s'aproven en la junta de propietaris, fins que es dicte una sentència en primera instància.  
  
Els demandats, Ruoping Wang i Xiaofeng Yang, no han comparegut a l'acte de juí verbal de forma legal; no han impugnat cap dels documents aportats de contrari, que servixen de base a la reclamació de l'actora; no han acreditat de cap manera el pagament de la suma que se'ls reclama, i, per tant, no han al·legat ni provat, de conformitat amb el que establix l'article 217.3 de la Llei d'Enjudiciament Civil, els fets que, d'acord amb les normes, hi siguen aplicables, impedisquen, extingisquen o enerven l'eficàcia jurídica dels fets que servixen de base a la pretensió de l'actor.  
Segon. De la prova aportada i practicada en l'acte de juí, apreciada en el seu conjunt d'acord amb les regles de la sana crítica, s'estimen suficientment acreditades les següents premisses de fet:  
I) Ruoping Wang i Xiaofeng Yang són titulars de l'apartament del bloc II, 16é, porta 61, del garatge A-91, del traster A-71 i del traster A-72 del residencial Sierra de Bernia, integrants de la Comunitat de Propietaris de l'Edifici Sierra Bernia de Benidorm, segons resulta dels documents números 1, 2, 3 i 4 de la demanda, no impugnats de contrari.  
  
II) Ruoping Wang i Xiaofeng Yang deuen a la Comunitat de Propietaris de l'Edifici Sierra Bernia de Benidorm la suma de 2.594,91 euros, en concepte de despeses ordinàries, recàrrecs i derrames, produïts des del dia 1 de gener de 2008 fins al dia 30 de juny de 2010, segons resulta del document número 7 de la demanda, no impugnat de contrari, consistent en el certificat de l'administrador de la comunitat de propietaris esmentada, Enrique Ballester Bernardón, ratificat davant de la presència judicial per este, qui com a testimoni ha manifestat que, des de l'expedició del certificat esmentat fins al dia de hui, els demandats no han fet pagament de cap suma.  
III. No consta acreditat que els demandats hagen fet el pagament íntegre i degut a l'actora de la suma reclamada de 2.594,91 euros que deuen.  
Tercer. De les anteriors premisses de fet declarades provades, s'evidencia la viabilitat de l'acció exercida per l'actora, atés que ha quedat acreditat que els demandats, com a copropietaris que són d'un habitatge, garatge i trasters ubicats a l'edifici en règim de propietat horitzontal, propietat de la comunitat de propietaris actora, estan obligats legalment, ex articulos 396, 1088, 1089, 1090 i 1157 del Codi Civil, i 1, 2, 3, 9.1.e, 9.1.f i 21 de la Llei de Propietat Horitzontal, a contribuir d'acord amb la seua quota de participació en les despeses generals per al sosteniment adequat de l'immoble, els seus servicis, càrregues i responsabilitats que no siguen susceptibles d'individualització, així com a la dotació del fons de reserva que ha d'existir en la comunitat de propietaris per a atendre les obres de conservació i reparació de la finca, dins del termini i en la forma oportuna determinats per la Junta de Propietaris; res de tot això consta que feren els demandats des de l'1 de gener de 2008 fins al 30 de juny de 2010, i en resulta un saldo deutor a favor de la comunitat de propietaris per l'import de 2.594,91 euros, el pagament del qual no consta acreditat que hagen fet els demandats; per això pertoca estimar íntegrament la demanda i condemnar els demandats que paguen a l'actora la suma indicada, més els interessos legals produïts per la suma esmentada, de conformitat amb el que establixen els articles 1100, 1101 i 1108 del Codi Civil, des de la data d'interpel·lació judicial, 28 de desembre de 2010, fins a la data d'esta resolució; i els interessos legals per mora processal de l'article 576 de la Llei d'Enjudiciament Civil, des de la data d'esta resolució fins que el demandat efectue íntegrament el pagament del que deu; i tot això per haver incorregut en mora els demandats en el compliment de la seua obligació de pagar.  
  
  
Quart. De conformitat amb el que establix l'article 394.1 de la Llei d'Enjudiciament Civil, pel fet d'haver-se estimat íntegrament la demanda, pertoca condemnar els demandats, Ruoping Wang i Xiaofeng Yang, a pagar totes les costes processals produïdes en este procediment.  
  
Vistos els preceptes legals esmentats i tots els altres que hi són aplicables de manera general i pertinent,  
  
Dispose  
Estime íntegrament la demanda formulada pel procurador dels tribunals Vicente Bardisa Juan, en nom i representació processal de la Comunitat de Propietaris de l'Edifici Sierra Bernia de Benidorm, contra els demandats Ruoping Wang i Xiaofeng Yang, i:  
  
a) Condemne els demandats, Ruoping Wang i Xiaofeng Yang, que paguen a l'actora, Comunitat de Propietaris de l'Edifici Sierra Bernia de Benidorm, la suma reclamada com a principal de 2.594,91 euros.  
  
b) Condemne els demandats, Ruoping Wang i Xiaofeng Yang, a pagar a l'actora, Comunitat de Propietaris de l'Edifici Sierra Bernia de Benidorm, els interessos legals produïts per la suma esmentada de 2.594,91 euros des de la data d'interpel·lació judicial, 28 de desembre de 2010, fins a la data d'esta resolució; i els interessos legals per mora processal de l'article 576 de la Llei d'Enjudiciament Civil, des de la data d'esta resolució fins que el demandat pague íntegrament el que deu; i tot això per haver incorregut en mora el demandat en el compliment de l'obligació de pagar.  
  
c) Condemne els demandats, Ruoping Wang i Xiaofeng Yang, a pagar totes les costes processals produïdes en este procediment.  
  
Expediu una testimoniança literal d'esta sentència i uniu-la a estes actuacions, i incloeu l'original en el llibre de sentències civils d'este Jutjat.  
Notifiqueu esta resolució a les parts, fent-los saber que és ferma i que en contra no es pot interposar cap recurs, de conformitat amb l'article 455.1 de la Llei d'Enjudiciament Civil, que establix que «les sentències dictades en qualsevol classe de juí, les interlocutòries definitives i les altres que la llei assenyale expressament, seran apel·lables, a excepció de les sentències dictades en els juís verbals per raó de la quantia quan esta no supere els 3.000 euros», segons la redacció que en fa la Llei 37/2011, de 10 d'octubre, de Mesures d'Agilització Processal.  
  
Esta és la meua sentència, que, jutjant definitivament en esta instància, pronuncie, mane i firme.  
Publicació. La sentència anterior ha sigut llegida i publicada pel magistrat jutge que la subscriu el mateix dia de la seua data, mentre celebrava audiència pública; en done fe.»  
Atés que es desconeix el domicili o residència actuals de la part demandada, Ruoping Wang i Xiaofeng Yang, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha ordenat la publicació d'este edicte en el Diari Oficial de la Comunitat Valenciana, per a dur a efecte la diligència de notificació de la sentència.  
  
Benidorm, 11 de setembre de 2013. La secretària judicial: María Engracia Román Ivorra.